Da huset brant ned, spilte Neko Case inn «Bad luck»
Gjestelisten er lang på hennes sjuende soloalbum. 

Neko Case: 
"Hell-on" (Anti/Playground) 

Det er gått fem år siden forrige soloalbum fra Neko Case, en tid hun har fylt med The New Pornographers pluss prosjektet case/lang/veirs. 
Nå henter hun inn AC Newman fra nevnte band og KD Lang og Laura Veirs fra nevnte prosjekt. 

Platens sentrale spor deler hun med Mark Lanegan, sju minutter lange "Curse of the 1-5 corridor": 
I left my home and faked my ID, I fucked every man that I wanted to be. 

Eric Bachman bidrar på "Sleep all summer", lånt fra hans eget band Crooked Fingers. 
Andre gjester er Robert Forster, Joey Burns, Beth Ditto, Doug Gillard, Kelly Hogan og Nora O'Connor. 

Medprodusent er Björn Yttling fra Peter Bjorn and John. 
Mens Case var i Sverige, fikk hun beskjed om at hjemmet hennes i Vermont hadde brent ned. 
Hun svarte med å gå i studio og spille inn "Bad luck", albumets friskeste kutt. 

47-åringen har sin egen stil bygd på indierock og alternativ country, og denne gang også en god dose deilig pop. 

Beste spor: 
"Hell-on", "Bad luck", "Curse of the 1-5 corridor", "Sleep all summer". 
